'Al 6 franchises sal groot rugby speel in 2018' | Netwerk24
"Sy het gebewe van die skok en die trane het by haar wange afgeloop, maar sy het nie meer 'n geluid gemaak nie. Sy was totaal gebreek."
Renier du Preez (12) was Saterdagaand 'n held toe gewapende rowers op die Spar-supermark in Langenhovenpark, Bloemfontein, toegeslaan het.
Man in blou Porsche het glo bande met Krejcir
Die man wat Maandagmiddag by 'n verkeerslig aan die Oos-Rand doodgeskiet is, is glo destyds in hegtenis geneem in verband met belastingbedrog.
WP staal hom vir wraaksugtige Haaie
Terwyl die personeel in albei kampe baie verander het, sal die emosie van 2017 se Curriebeker-eindstryd beslis nog gevoel word wanneer die Westelike Provinsie en Haaie mekaar Saterdag op Nuweland pak.
Krieket SA en SAUK vat hande vir T20-reeks
Krieket Suid-Afrika (KSA) het Dinsdag bevestig die SAUK gaan die uitsaaier van die nuwe T20-glansreeks wees.
Law los Windies vir pos by Lord's
Die voormalige Australiese kolwer Stuart Law het bedank as breier van die Wes-Indiese Eilande om die Engelse graafskapspan Middlesex se afrigter te word.
Die debat oor grondonteiening is juis een van die aspekte wat Suid-Afrika laat terugsak het op 'n wêreldwye indeks oor ekonomiese vryheid.
Wie nie waag nie, gaan nie wen nie
Hoe wen 'n mens die iTrade met 'n Miljoen-uitdaging? Hier is wat die voorlopers op die oomblik doen.
Aveng bly positief oor toekoms, ondanks verlies
Die konstruksiemaatskappy Aveng glo al het hy die afgelope boekjaar wéér 'n verlies gely, is hy steeds 'n lopende saak.
Die Amerikaanse komediant Bill Cosby is Dinsdag drie tot 10 jaar tronkstraf opgelê nadat hy skuldig bevind is aan seksuele aanranding.
Fynsinnige komponis betower tydloos
Die Franse komponis Henri Dutilleux het sy eie musiektaal gevind en hom gevestig as een van die fynsinnigste orkestrale komponiste van die 20ste eeu, skryf Paul Boekkooi.
In 'n groot hupstoot vir Afrikaanse kunste is Standard Bank se toetrede as vennoot tot Aardklop gister aangekondig.
Die jongste uitgawe van Weg!-tydskrif kan hier gelees word!
Jou reisdrome begin hier! Klik en lees gemaklik in webformaat.
'Al 6 franchises sal groot rugby speel in 2018'
Deur Tinus van Staden 16 Mei 2017 13:30
Al ses Suid-Afrika se rugbyfranchises sal aanstaande jaar in groot internasionale reekse meeding.
Dis nou as die Suid-Afrikaanse Rugbyunie (Saru) se onderhandelinge met twee kompetisies se beheerrade in die buiteland volgens plan verloop, sê Saru se president, Mark Alexander.
Mark Alexander, Saru se president. Foto: Gallo Images
"Twee spanne gaan die trekpas uit die Superrugby-reeks kry, maar dié twee spanne sal dan by 'n ander groot internasionale kompetisie inval," sê Alexander.
"Ons is opgewonde oor die moontlikheid om by ander kompetisies betrokke te raak. Ons onderhandel tans vir deelname aan twee internasionale reekse," sê hy.
Volgens hom is Saru in "gevorderde samesprekings" met reekse in twee streke en dié beheerliggaam se doelwit is om die twee spanne wat gaan uitval volgende jaar reeds by ander reekse te betrek.
"Die hele plan is om te verseker die twee spanne neem van 2018 af reeds aan ander kompetisies deel. Ons wil hulle nie tot die wildernis verdoem nie. So, as alles goed gaan, sal al die spanne aan internasionale reekse deelneem."
Die Pro12-reeks in Europa, waarin spanne van Ierland, Wallis, Skotland en Italië speel, is al genoem as een van die kompetisies waarin 'n Suid-Afrikaanse span moontlik gehuisves kan word.
Hoewel Saru nog nie aangekondig het wie die twee spanne is wat hul Super-status van aanstaande jaar af kwyt gaan wees nie, dui alles daarop dat dit die Southern Kings en Cheetahs sal wees.
Die Kings se huidige spelpeil maak dit egter moeilik om hulle uit die reeks te skop, veral nadat hulle die naweek met die Haaie afgereken het.
"Hulle is 'n belangrike span vir ons en dis 'n streek met 'n groot hoeveelheid rugbyspelers. Ongelukkig het dié streek deur moeilike tye gegaan, maar ons sal steeds 'n franchise daar hê, veral omdat dit die bakermat van swart rugby is," sê Alexander.
Die hele plan is om te verseker die twee spanne neem van 2018 af reeds aan ander kompetisies deel.
Daar is onlangs bespiegel dat Sanzaar, Superrugby se beheerliggaam, se plan om die deelnemende spanne in dié reeks te verminder, gekelder kan word.
Die Western Force en Melbourne Rebels het dié beheerliggaam reeds met regsaksie gedreig. Daar is ook bespiegel dat die Cheetahs vir Saru hof toe kan sleep.
"Ons het nie 'n dagvaarding van die Cheetahs ontvang nie. Ek weet ook dat Sanzaar regsadvies oor die aangeleentheid ontvang het. Ek weet nie hoe enige dagvaarding suksesvol gaan wees nie. Ek glo nie dit sal die planne verhinder nie. Die plan is dat daar volgende jaar slegs vier Suid-Afrikaanse spanne in die Superrugby-reeks gaan wees."
Dit is ook onwaarskynlik dat twee spanne sal saamsmelt.
"In die verlede was daar spanne wat saamgesmelt het. Dit het nooit gewerk nie. Dit het nie vir die Cats (die vaandel waaronder die Cheetahs en Leeus gesamentlik deelgeneem het) gewerk nie. Hulle het vrot vertoon. Dit is 'n opsie, maar dit is nie 'n opsie wat ons tans ondersoek nie," sê Alexander.